----

----

I Informacije

Komisija

----

Menjalni tečaji eura (1)

6. julija 2006

(2006/C 158/01)

1 euro= 

----

(1)

Vir: referenčni menjalni tečaj, ki ga objavlja ECB.

----

----

PODJETJA ZA PRVO PREDELAVO TOBAKA, KI SO JIH ODOBRILE DRŽAVE ČLANICE

(2006/C 158/02)

Ta objava je v skladu s členom 171co Uredbe Komisije (ES) št. 1973/2004 z dne 29. oktobra 2004 o določitvi podrobnih pravil za izvajanje Uredbe Sveta (ES) št. 1782/2003 v zvezi s shemo pomoči za tobak.

NEMČIJA

AVSTRIJA

BELGIJA

ŠPANIJA

FRANCIJA

MADŽARSKA

ITALIJA

POLJSKA

PORTUGALSKA

SLOVAŠKA

----

----

Objava vloge na podlagi člena 6(2) Uredbe (ES) št. 510/2006 o zaščiti geografskih označb in označb porekla za kmetijske proizvode in živila

(2006/C 158/03)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

Vloga za registracijo po členu 5 in členu 17(2)

„CORDERO DE NAVARRA“ ali „NAFARROAKO ARKUMEA“

ES št.: ES/0212/17.10.2001

ZOP ( ) ZGO ( X )

Ta povzetek je informativne narave. Vsi zainteresirani se lahko s celotno specifikacijo seznanijo pri nacionalnih organih, navedenih v oddelku 1, ali pri Evropski komisiji (1).

1.   Pristojna služba v državi članici:

2.   Vlagatelj:

Delovno skupino sestavljajo organi in telesa, katerih člani so proizvajalci in predelovalci: Instituto Técnico y de Gestión Ganadero, Sindicato Agrario Unión de Agricultores y Ganaderos de Navarra, Sindicato Agrario E.H.N.E., Asociación de Criadores de Raza Navarra, Asociación de Criadores de ovino de raza Lacha de Navarra, Matadero La Protectora, Sección de ovino de la Cooperativa del Vacuno de Navarra, Asociación Comercial Ovina de Navarra.

3.   Vrsta proizvoda:

Razred 1.1. — Sveža jagnjetina

4.   Specifikacija (povzetek zahtev iz člena 4(2))

4.1.   Naziv: „Cordero de Navarra“ ali „Nafarroako Arkumea“

4.2.   Opis: Geografska oznaka ščiti čistokrvni pasmi Navarra in Lacha, ki se prodajata kot sveže meso.

Jagnjeta delimo na dve kategoriji, in sicer na sesna jagnjeta (Lechal) in lahka jagnjeta (Ternasco).

Jagnjeta Lechal: samci ali samice pasme Lacha ali Navarra, dojeni do zakola, s težo trupa od 5 do 8 kg pri pasmi Lacha in od 6 do 8 kg pri pasmi Navarra (vključno z glavo in drobovino).

Jagnjeta Ternasco: samci ali samice pasme Navarra, dojeni do najmanj 45 dni po rojstvu, s težo trupa od 9 do 12 kg (brez glave ali drobovine).

Sprejmejo se le prvovrstni primerki kategorij „A“ in „B“, pri jagnjetih Lechal, in kategorij „B“ in „C“, pri jagnjetih Ternasco, razvrščenih po lestvici Skupnosti za razvrščanje trupov lahkih jagnjet (Uredba (EGS) št. 2137/92 in Uredba (EGS) št. 461/93).

Trupi mojo imeti tudi naslednje lastnosti:

JAGNJETA LECHAL: zamaščenost: rahla do povprečna (razred 2-3 iz uredb (EGS) št. 2137/92 in št. 461/93, ki določata lestvico Skupnosti za razvrščanje trupov lahkih jagnjet). Barva mesa: biserno bela do bledo rožnata. Značilnosti mesa: mehko, zelo sočno, gladkega tkiva in značilnega okusa.

JAGNJETA TERNASCO: zamaščenost: rahla do povprečna (razred 2-3 iz uredb (EGS) št. 2137/92 in št. 461/93, ki določata lestvico Skupnosti za razvrščanje trupov lahkih jagnjet). Barva mesa: bledo rožnata. Značilnosti mesa: mehko, s sledmi medmišične maščobe, zelo sočno, gladkega tkiva in značilnega okusa.

4.3.   Geografsko območje: Območje reje jagnjet zajema celotno pokrajino Navarre: pasma Lacha je na severni polovici pokrajine, reja pasme Navarra pa poteka po celotni pokrajini Navarre, razen na njenem severozahodnem delu.

4.4.   Dokazilo o poreklu: Za evidentiranje pregledov v zvezi s poreklom proizvodov se bodo uporabljali trije registri: eden za živinorejska gospodarstva, kjer se izvaja reja jagnjet, eden za predelovalce sveže jagnjetine in eden za obrate, kjer se predlovanje izvaja.

Preden se jagnjeta odstavijo, se vsa označijo (25–30 dni za pasmo Latxa in 40–45 dni za pasmo Navarra) z ušesno znamko, ki jo nosijo do zakola in ki je opremljena z identifikacijsko številko gospodarstva, kjer so se rodila. Ob prihodu v klavnico vsa jagnjeta posameznega rejca spremlja dokument (veterinarsko spričevalo) z identifikacijsko številko gospodarstva, številom jagnjet ter s podatkom o pasmi in starosti jagnjet.

Rojstva se beležijo v register, ki vsebuje tudi podatke o gospodarstvu in živalih. Vsi ti podatki se posredujejo regulativnemu odboru.

Če reja jagnjeta poteka na gospodarstvu, ki ni gospodarstvo, kjer se je to rodilo, se bo preverjanje izvajalo s pregledom nakupnih in prodajnih listin, ki jih mora kmet pripraviti in posredovati regulativnemu odboru.

Preverjanja se bodo izvajala v klavnici, da se zagotovi, da jagnjeta prihajajo iz registriranih gospodarstev. Da se zagotovi sledljivost mesa, se trupi, ki ustrezajo specifikaciji iz točke 4.2 podatkovnega lista, opremijo z oštevilčenimi znamkami, ki jih je izdal regulativni odbor; prav tako se bo v obratu, kjer se opravi razrez, vsak kos mesa opremil z oštevilčeno znamko.

Inšpektor ZGO bo opravil pregled živih živali in preveril spremno dokumentacijo in ušesne znamke živali, da ugotovi istovetnost pasme jagnjet in da ugotovi, ali je gospodarstvo porekla registrirano v registru ZGO. Živali, katerih poreklo ni mogoče ugotoviti ali ki niso ustrezne pasme, se ločijo od serije, ker niso primerne za proizvode z zaščiteno geografsko označbo. Serije, katerih istovetnost je bila ugotovljena, se zakoljejo ločeno, da se zagotovi njihova sledljivost.

Sledljivost

Serija, ki ustreza pogojem, se označi z znamko klavnice, na kateri je navedena teža živali. Inšpektorji ZGO razvrstijo jagnjeta v razrede v skladu z merili ZGO (teža, barva, zamaščenost); podatki se zabeležijo, živali, ki ustrezajo merilom pa se označijo.

Sledljivost med razrezom se pri jagnjetih Lechal zagotovi s štirimi znamkami ZGO s kontrolno številko ZGO, ki so pripete na okončine živali, tj. ena na vsako četrt. Pri jagnjetih Ternasco se sledljivost zagotavlja s pečatom iz živilskega barvila, ki poteka od vratu do zadnjih četrti, in z eno znamko ZGO, ki je pripeta na vsak trup.

4.5.   Metoda pridobivanja: Jagnjeta, ki jih zajema ZGO, morajo biti potomci ovc, ki so med svojim reproduktivnim ciklusom v ekstenzivnih ali polekstenzivnih sistemih reje, se v veliko meri pasejo in se prehranjujejo z naravnimi rastlinskimi viri v skladu s tradicijo navedenega geografskega območja.

Večina gospodarstev (86 %) s pasmo Latxa pošilja živali na pašo, pri čemer se živali krajše gibajo med dolino in bližnjimi gorami. Ta sistem temelji na uporabi skupnih gorskih pašnikov poleti in jeseni, travnikov v oktobru in novembru ter bivanju na gospodarstvu preostali del leta, kjer se hrani dodaja posušena krma (lucerna, trava ali oves) in naravna krma (žita in stročnice).

Nekatera gospodarstva, kjer se izvaja reja pasme Navarra, uporabljajo sezonske vertikalne selitve živali (med gorami in nižinami) ali horizontalne selitve, ki vključujejo večje premike. Vendar se danes bolj uporablja reja na gospodarstvu. Na tem območju se uporabljajo tri vrste reje: 1) sistem „gorske paše“ v Pirenejih, ki uporablja gorske pašnike poleti, 2) reja na gospodarstvih v žitorodnih območjih, kjer se uporabljajo strnišča in grmovnate površine, in 3) paša na namakanih območjih, tj. na vzdrževanih travnikih, kjer raste več vrst rastlin, primernih za pašo. Pri prvih dveh sistemih se prehrani dodaja seno, slama in naravna krma (koruza, ječmen), ko je hrane premalo (običajno pozimi). Na namakanih območjih se kot dodatek k prehrani ovac uporabljajo lucerna, paša na strniščih in ostanki žetev.

Ovce dojijo jagnjeta Lechal do zakola (25–30 dni pri pasmi Latxa in 40–45 dni pri pasmi Navarra); njihovi trupi dosegajo težo od 5 do 8 kg.

Jagnjeta Ternasco se dojijo najmanj do starosti 45 dni. Med rejo prehrana ovac vsebuje žitno slamo in koncentrate, ki temeljijo na žitih in stročnicah ter vsebujejo vitamine in minerale. Jagnjetom, ki se ne odstavijo po 45 dneh, se daje običajna prehrana za rejo, vključno z materinim mlekom. Ob zakolu so trupi težki od 9 do 12 kg.

Koncentrirana krma ne sme vsebovati niti stranskih proizvodov rastlinskega porekla, če ti niso pridobljeni iz žit ali stročnic, niti seča.

Snovi, ki bi lahko kakor koli vplivale na normalno hitrost rasti in razvoja živali, so izrecno prepovedane.

Jagnjeta se prevažajo v klavnice, kjer se zakoljejo in obdelajo; trupi se pridobijo v pooblaščenih klavnicah v Avtonomni skupnosti Navarre.

4.6.   Povezava: Prebivalci Navarre imajo posebno nagnjenje do jagnjetine, saj je ta na vrhu seznama priljubljenih jedi v regiji. Kot navajajo pisani viri, so številni gastronomi in zgodovinarji skozi stoletja hvalili lastnosti jagnjetine iz Navarre.

Zgodovinski viri nakazujejo priljubljenost jagnjetine med prebivalci že v srednjem veku, v samostanih in na kraljevskih pojedinah.

Tradicija je tudi danes živa in celo 20. stoletje so gastronomi dajali zelo zanimive pripombe o jagnjetini iz Navarre. Eden izmed teh je Cristino Álvarez, znan tudi po imenu „Caius Apicius“: „Jagnjetine iz Navarre, zlasti tista iz pamplonske doline, je zasluženo na dobrem glasu. Jagnjetina je verjetno najbolj tradicionalna in najpogosteje pripravljena jed iz mesa v Navarri; kakovosti živali, kar je osnovni predpogoj kulinaričnega uspeha, ni mogoče oporekati.“

Glede povezave pasem „Navarra“ in „Lacha“ iz tega geografskega območja je bilo dokazano, da sta obe obstajali v Navarri že v prazgodovini; včasih sta si delili enako območje in pašnike, včasih pa sta se razširili na različna območja, ki so ustrezala lastnostim pasme.

Ovce iz Navarre so se ohranile od rimskih časov, skozi srednji vek, do danes in premagale krize in velike spremembe, ki jih je podeželje doživelo v zadnjem stoletju.

4.7.   Nadzorni organ: 

4.8.   Označevanje: Jagnječji trupi, ki jih zajema ZGO, morajo biti označeni z oštevilčeno znamko ali pečatom, ki ju izda regulativni odbor; opremljena morata biti z besedilom: „Indicación Geográfica Protegida Cordero de Navarra o Nafarroako Arkumea“.

Za tri vrste jagnjetine se uporabljajo tri vrste znamk: 1) „raza Navarra, ternasco“, 2) „raza navarra lechal“ in 3) „raza Latxa lechal“. Vse znamke so opremljene s kontrolno številko in logotipom ZGO. Poleg tega je ime pasme Lechal oz. Ternasco razvidno na modrem (pasma Navarra, Ternasco), rumenem (pasma Navarra, Lechal) ali rdečem ozadju (pasma Latxa, Lechal).

4.9.   Nacionalne zahteve: 

----

(1)  Evropska komisija, Generalni direktorat za kmetijstvo in razvoj podeželja, Enota za politiko kakovosti kmetijskih proizvodov, B-1049 Bruselj.

----

----

Bilanca EU-25 etanola za leto 2005

[Narejena 15. maja 2006 z uporabo člena 2 Uredbe (ES) št. 2336/2003]

(2006/C 158/04)

----

(1)  Zajeti so samo proizvodi pod oznako KN NC 2207 10, KN 2207 20, KN 2208 90 91 in KN 2208 90 99.

(2)  Uredba Komisije (ES) št. 2336/2003 z dne 30. decembra 2003 o uvedbi podrobnih pravil za uporabo Uredbe Sveta (ES) št. 670/2003 o določitvi posebnih ukrepov glede trga z etanolom kmetijskega porekla; UL L 346 z dne 31.12.2003, str. 19-25

Viri: Sporočila držav članic/Eurostat COMEXT

----

----

Popravek bilanca EU-25 etanola za leto 2004

[Narejena 15. maja 2006 z uporabo člena 2 Uredbe (ES) št. 2336/2003]

(2006/C 158/05)

----

(1)  Zajeti so samo proizvodi pod oznako KN NC 2207 10, KN 2207 20, KN 2208 90 91 in KN 2208 90 99.

(2)  Uredba Komisije (ES) št. 2336/2003 z dne 30. decembra 2003 o uvedbi podrobnih pravil za uporabo Uredbe Sveta (ES) št. 670/2003 o določitvi posebnih ukrepov glede trga z etanolom kmetijskega porekla; UL L 346 z dne 31.12.2003, str. 19-25

(3)  V skladu z objavo v UL C 222 z dne 9.9.2005 ni vključenih 80 000 ton, uvoženih pod oznako KN 3824 90 99 in uporabljenih za proizvodnjo goriva.

Viri: Sporočila držav članic/Eurostat COMEXT.

----

III Obvestila

Komisija

----

Pripravljalni ukrepi 2006 za žrtve terorističnih dejanj

(2006/C 158/06)

Popoln razpis za zbiranje predlogov je objavljen na spletni strani GD JLS:

http://ec.europa.eu/justice_home/funding/victims_terrorism/funding_victims_terrorism_en.htm

Rok za predložitev predlogov: 5. september 2006

----

Popravki

----

Popravek Odobritve državne pomoči v okviru določb členov 87 in 88 Pogodbe ES — Primeri, v katerih Komisija ne vloži ugovora

(Uradni list Evropske unije C 144 z dne 20. junija 2006)

(2006/C 158/07)

Stran 4, državna pomoč N 407/05:

besedilo:

„Datum sprejetja sklepa: 24.3.2006“

se glasi:

„Datum sprejetja sklepa: 4.4.2006“.

----

----

OBVESTILO

Dne 7. julija 2006 bosta v Uradnem listu Evropske unije C 158 A izšla „Skupni katalog sort zelenjadnic — četrti dodatek k 24. dopolnjeni izdaji“ in „Skupni katalog sort zelenjadnic — peti dodatek k 24. dopolnjeni izdaji“.

Naročniki Uradnega lista lahko brezplačno prejmete toliko kopij in jezikovnih različic tega Uradnega lista, do kolikor izvodov ste kot naročnik upravičeni. Naprošamo vas, da natančno izpolnite spodnjo naročilnico in jo pošljete skupaj z vašo naročniško številko (koda, ki se nahaja na levi strani vsake nalepke in se začne z O/...). Brezplačni izvod tega Uradnega lista je na voljo še eno leto po dnevu izdaje.

Če niste naročnik, lahko ta Uradni list proti plačilu naročite pri eni od naših prodajnih služb (glej http://publications.europa.eu/others/sales_agents_it.html).

Ta Uradni list — kot tudi vse druge serije Uradnega lista (L, C, CA, CE) — lahko brezplačno najdete na spletni strani http://eur-lex.europa.eu.

----